*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*61. számú előterjesztés*

Bátaszék Város Önkormányzata Képviselő-testületének 2018. február 28-án

16 órakor megtartandó rendkívüli ülésére

*emléktábla elhelyezésének engedélyezése a Petőfi Sándor Művelődési Ház épületének falán*

|  |
| --- |
| **Előterjesztő:** Dr. Bozsolik Róbert polgármester    **Készítette:** Takácsné Gehring Mária aljegyző    **Törvényességi ellenőrzést végezte:** Kondriczné dr. Varga Erzsébet jegyző  **Tárgyalja:**  Pénzügyi és Gazdasági Bizottság: 2018. 02. 27.  KOIS Bizottság: 2018. 02. 26. |

***Tisztelt Képviselő-testület!***

A Glöckner János Alapítvány Kuratóriuma kereste meg önkormányzatunkat, mint a Petőfi Sándor Művelődési Ház épületének tulajdonosát, hogy Glöckner Jánosnak (Heimat tánccsoport alapítója, német néptánc oktató, Pro Urbe díjas) emléktáblát szeretnének állítani 2018. április 7-én tartandó rendezvény keretében az épület falán, melyhez a képviselő-testület hozzájárulását kérik. A kérelem az előterjesztés melléklete.

Az önkormányzat vagyonáról és a vagyongazdálkodás részletes szabályairól szóló 13/2013.(VI.1.) önkormányzati rendelet 3. § (1) bekezdésében foglaltak alapján a rendelet hatálya alá tartozó vagyon tulajdoni joggyakorlója Bátaszék Város Önkormányzatának Képviselő-testülete.

Fentiek alapján kérem a képviselő-testületet az előterjesztés megtárgyalására és az emléktábla elhelyezéséhez a hozzájárulása megadására. Továbbá javasoljuk, hogy a tábla állításához az önkormányzat a 2018. évi költségvetésében a tábla állítás költségének 50 %-ával, legfeljebb azonban 50.000 Ft-tal járuljon hozzá.

***H a t á r o z a t i j a v a s l a t :***

**emléktábla elhelyezésének engedélyezése a Petőfi Sándor Művelődési Ház épületének falára**

Bátaszék Város Önkormányzatának Képviselő-testülete

1. *az önkormányzat vagyonáról és a vagyongazdálkodás részletes szabályairól szóló 13/2013. (VI.1.) önkormányzati rendelet 3. § (1) bekezdésében* meghatározott hatáskörében eljárva a Glöckner János Alapítvány kérelmének helyt ad, és tulajdonosi engedélyét adja ahhoz, hogy Glöckner János-emléktábla kerüljön elhelyezésre a Petőfi Sándor Művelődési Ház épületének udvari falára;
2. az emléktábla állítás költségeihez a bekerülési költség 50 %-ának megfelelő összegű, legfeljebb 50.000 Ft keretösszegig hozzájárulást biztosít az önkormányzat 2018. évi költségvetésének általános tartalék kerete terhére;
3. felkéri a város polgármesterét, hogy az emléktábla pontos szövegéről a következő testületi ülésen adjon tájékoztatást.

*Határidő:* 2018. május 31.

*Felelős*: Takácsné Gehring Mária aljegyző

(a határozat megküldéséért)

*Határozatról értesül*: kérelmező

irattár